

**"Жан басына шаққандағы нормативтік қаржыландыру іске асырылатын білім беру ұйымдарының типтері мен түрлерінің тізбесін бекіту туралы" Қазақстан Республикасы Білім және ғылым министрінің 2018 жылғы 27 қыркүйектегі № 503 бұйрығына өзгеріс енгізу туралы**

Қазақстан Республикасы Білім және ғылым министрінің 2021 жылғы 7 сәуірдегі № 151 бұйрығы. Қазақстан Республикасының Әділет министрлігінде 2021 жылғы 12 сәуірде № 22536 болып тіркелді

      БҰЙЫРАМЫН:

      1. "Жан басына шаққандағы нормативтік қаржыландыру іске асырылатын білім беру ұйымдарының типтері мен түрлерінің тізбесін бекіту туралы" Қазақстан Республикасы Білім және ғылым министрінің 2018 жылғы 27 қыркүйетегі № 503 бұйрығына (Нормативтік құқықтық актілерді мемлекеттік тіркеу тізімінде № 17453 болып тіркелген, Қазақстан Республикасы нормативтік құқықтық актілерінің эталондық бақылау банк жүйесінде 2018 жылғы 09 қазанда жарияланған) мынадай өзгеріс енгізілсін:

      көрсетілген бұйрыққа қосымша осы бұйрыққа қосымшаға сәйкес редакцияда жазылсын.

      2. Қазақстан Республикасы Білім және ғылым министрлігі Техникалық және кәсіптік білім департаменті заңнамада белгіленген тәртіппен:

      1) осы бұйрықтың Қазақстан Республикасының Әділет министрлігінде мемлекеттік тіркелуін;

      2) осы бұйрық ресми жарияланғаннан кейін оны Қазақстан Республикасы Білім және ғылым министрлігінің интернет-ресурсында орналастыруды;

      3) осы бұйрық мемлекеттік тіркеуден өткеннен кейін он жұмыс күні ішінде Қазақстан Республикасы Білім және ғылым министрлігінің Заң департаментіне осы тармақтың 1) және 2) тармақшаларында қарастырылған іс-шаралардың орындалуы туралы мәліметтерді ұсынуды қамтамасыз етсін.

      3. Осы бұйрықтың орындалуын бақылау жетекшілік жасайтын Қазақстан Республикасының Білім және ғылым вице-министріне жүктелсін.

      4. Осы бұйрық алғашқы ресми жарияланған күнінен кейін күнтізбелік он күн өткен соң қолданысқа енгізіледі.

|  |  |
| --- | --- |
| *Қазақстан Республикасының* *Білім және ғылым министрі* | *А. Аймагамбетов* |

      "КЕЛІСІЛДІ"

      Қазақстан Республикасы

      Мәдениет және спорт министрлігі

      "\_\_\_"\_\_\_\_\_\_\_ 2021 жыл

|  |  |
| --- | --- |
|  | Бұйрығына қосымша Қазақстан Республикасының Білім және ғылым министрі 2021 жылғы 7 сәуірдегі № 151 |
|  | Қазақстан Республикасы  Білім және ғылым министрінің 2018 жылғы 27 қыркүйектегі № 503 бұйрығына қосымша |

**Жан басына шаққандағы нормативтік қаржыландыру іске асырылатын білім беру ұйымдарының типтері мен түрлерінің тізбесі**

|  |  |  |
| --- | --- | --- |
| № | Білім беру ұйымы типінің атауы | Білім беру ұйымы түрлерінің атауы |
| 1. | Мектепке дейінгі ұйымдар | 1. Бөбекжай-бақша |
| 2. Балабақша |
| 3. Отбасылық бөбекжай-бақша |
| 4. Санаторлық бөбекжай-бақша |
| 5. "Мектеп-бөбекжай-бақша" кешені |
| 6. Мектепке дейінгі шағын орталық |
| 2. | Орта білім беру ұйымдары (бастауыш, негізгі орта, жалпы орта) \* | 1. Бастауыш мектеп |
| 2. Негізгі орта мектеп |
| 3. Жалпы білім беретін мектеп |
| 4. Гимназия |
| 5. Лицей |
| 6. Бейінді мектеп |
| 7. Мектеп-гимназия |
| 8. Мектеп-лицей |
| 9. Қосымша білім беретін мектеп-орталық |
| 10. Оқу-тәрбие орталығы (кешен) |
| 3. | Техникалық және кәсіптік білім беру ұйымдары \*\* | 1. Колледж |
| 2. Кәсіптік даярлау оқу орталығы |
| 3. Жоғары колледж |
| 4. | Орта білімнен кейінгі білім беру ұйымдары \*\* | Жоғары колледж |
| 5. | Жоғары және (немесе) жоғары оқу орнынан кейінгі білім беру ұйымдары \*\* | 1. Институт |
| 2. Университет |
| 3. Академия |

      Ескерту:

      \* шағын жинақты мектептерден, ауылдық жерде орналасқан орта білім беру ұйымдарынан, түзету мекемелері жанындағы, денсаулық сақтау ұйымдары жанындағы, мәдениет және дене шынықтыру-спорт ұйымдары жанындағы орта білім беру ұйымдарынан, республикалық орта білім беру ұйымдарынан басқа;

      \*\* медициналық, әскери, арнайы оқу орындарынан, мәдениет және дене шынықтыру-спорт саласындағы білім беру ұйымдарынан, сондай-ақ Қазақстан Республикасы Президентінің жанындағы Мемлекеттік басқару академиясынан, Қазақстан Республикасы Жоғарғы Сотының жанындағы Сот төрелігі академиясынан басқа.

© 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК